مائی دہائی

مائی دہائی ( ولادت:1943ء/1944ء ) سندھ کے علاقے عمر کوٹ سے تعلق رکھنے والی لوک گلوکارہ ہے۔ انھوں نے مائی دہائی بینڈ کے نام سے ایک لوک بینڈ تشکیل دیا جس میں ہارمونیم اور ڈھول بجانے والے، محمد فقیر اور جمال شب شامل تھے۔ مائی دہائی اور ان کے بینڈ نے2015ء میں امریکا کے ایس ایکس ایس ڈبلیو میوزک(SXSW) میں نغمے پیش کیے،  جہاں پر ان کی موسیقی کافی مقبول رہی۔ میوزک سیریز کوک اسٹوڈیو کے آٹھویں سیزن میں بطور نمایاں فنکار کی حیثیت سے نمائش کے بعد وہ قومی ٹیلی ویژن پر بے حد مقبول ہوگئیں۔ کوک اسٹوڈیو کے سیزن 8 کے لیے مائی دہائی نے دو گانے ریکارڈ کرائے، یہ دونوں نغمے کافی مشہور رہے۔

 ابتدائی زندگی 
مائی دہائی کی پیدائش 1943ءیا 1944ء میں برطانوی ہند کی ریاست راجستھان کے ضلع باڑمیر میں ہوئی۔ اپنی والدہ خندہ بائی سے مائی دہائی نے گانا سیکھا جو شادی بیاہ اور دیگر تقاریب پر لوگ گیت گاتی تھی۔ قیام پاکستان کے بعد ان کا خاندان پاکستان منتقل ہوا اور صحرائے تھر علاقے میں مقیم ہو گیا۔ والد ہ کی وفات کے بعد مائی دہائی نے بھی لوک گیت گانے شروع کیے۔'پہلے گاتی تو بیٹیوں کی شادی نہ ہوتی' – Pakistan – Dawn News مائی دہائی کہتی ہیں کہ کو بھی اس بات کا علم نہیں تھا کہ ان کا خاندان بھارت سے ہجرت کرکے کب پاکستان منتقل ہوا، 1947ء میں قیام پاکستان کے بعد سے 1965ء تک بھارت سے لوگ پاکستان ہجرت کرتے رہے۔ مائی دہائی کا تعلق مسلمان گلوگار برادری منگھار سے تھا، جو سرحد کی دونوں جانب موجود ہے اور اپنی مخصوص روایات اور ثقافت کو برقرار رکھے ہوئے ہے۔

ایک سندھی شاعر اور سیاست دان سردار شاہ نے انھیں حیدرآباد، سندھ میں متعارف کرایا۔ اپنی انوکھی آواز کی بنا پر آہستہ آہستہ وہ ملک بھر میں مقبول ہونی لگی۔

 پس منظر اور کیریئر 
مائی دہائی کا تعلق منگنیار برادری سے ہے۔

 کوک سٹوڈیوسیزن 8 
مائی دہائی نے مشہور موسیقی پروگرام کوک سٹوڈیو کے آٹھویں سیزن میں دو گانے گائے جس کے بعد ان کو دنیا بھر میں پہچان ملی ہے۔

 ڈسکوگرافی 

 "ڈورو" (سیف سمیجو کے ساتھ)
 "موریہ(سیف سمیجو کے ساتھ)
 "سرک سرک" –مائی دہائی بینڈ
 "لا گورے " – مائی دہائی بینڈ
 "آنکھلی پھیکوکی" (کرم عباس خان کے ساتھ) – کوک اسٹوڈیو سیزن 8
 "کدی آؤ نی " (عاطف اسلم کے ساتھ) – کوک اسٹوڈیو سیزن 8

 فلمو گرافی 

 ہو من جہاں - "سرک سرک"

 حوالہ جات 

زمرہ:پاکستانی گلوکارائیں
زمرہ:پاکستانی لوک گلوکار
زمرہ:راجستھانی نژاد پاکستانی شخصیات
زمرہ:سندھی زبان کے گلوکار
زمرہ:سندھی شخصیات
زمرہ:ضلع تھرپارکر کی شخصیات
زمرہ:کوک سٹوڈیو (پاکستان) کے فنکار
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:1919ء کی پیدائشیں
زمرہ:بیسویں صدی کی پاکستانی گلوکارائیں
زمرہ:اکیسویں صدی کی پاکستانی گلوکارائیں
زمرہ:نگار اعزاز جیتنے والی شخصیات
زمرہ:پاکستانی کلاسکی گلوکار
زمرہ:پاکستانی غزل گائیک
زمرہ:پاکستانی فلمی گلوکار
زمرہ:پاکستانی ریڈیو شخصیات
زمرہ:خواتین غزل گائیک